जब हंगामा बर्दाश्त से बाहर हो गया तो अध्यक्ष ने कांग्रेस के हुड़दंगी सांसद गौरव गोगाई, रंजीता रंजन, अधीर रंजन, सुमिता देव और एक अन्य को निलंबित कर दिया। हालांकि लोकसभा को भी स्थगित करना पड़ा, लेकिन लंबे अरसे बाद यह पहला अवसर रहा जब सरकार के प्रस्ताव पर कांग्रेस के सांसदों के खिलाफ इतनी प्रभावी कार्यवाही की गई है। कांग्रेस कथित गौ रक्षकों के द्वारा पिटाई का मामला तो संसद में उठा रही है, लेकिन पश्चिम बंगाल और केरल में जिस तरह निर्दोंष हिन्दुओं को मारा जा रहा है, उस पर कोई विरोध नहीं करती।